Source: https://mapedu.gr/%CE%BF%CE%B1%CE%B5%CE%B4-%CF%80%CF%81%CF%8C%CE%B3%CF%81%CE%B1%CE%BC%CE%BC%CE%B1-%CE%BA%CE%BF%CE%B9%CE%BD%CF%89%CE%BD%CE%B9%CE%BA%CE%BF%CF%8D-%CF%84%CE%BF%CF%85%CF%81%CE%B9%CF%83%CE%BC%CE%BF%CF%8D/
Timestamp: 2020-07-10 02:34:39+00:00
Document Index: 18611732

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ | Πρόγραμμα Κοινωνικού Τουρισμού 2020-2021 | mapedu
Αρχική > Blog > Ενημέρωση > ΟΑΕΔ | Πρόγραμμα Κοινωνικού Τουρισμού 2020-2021
Ετικέτες Κοινωνικός Τουρισμός 2020-2021ΟΑΕΔ
06/07/2020 11/06/2020 από Mapedu Editorial
Ο εσωτερικός τουρισμός, αποτελεί οξυγόνο για την τόνωση της τουριστικής δραστηριότητας των επιχειρήσεων και μπορεί να επιτευχθεί με την ενίσχυση του προγράμματος του κοινωνικού τουρισμού.
Στόχος είναι να ωφεληθούν ακόμα περισσότεροι συμπολίτες και ιδιαίτερα όλοι όσοι είναι οικονομικά αδύναμοι. Δίνεται η δυνατότητα σε όλους να κάνουν διακοπές σε τουριστικό προορισμό της αρεσκείας τους, στηρίζοντας έτσι τις τουριστικές επιχειρήσεις της χώρας.
1. Τριπλασιάζεται ο προϋπολογισμός του ΟΑΕΔ για το πρόγραμμα Κοινωνικού Τουρισμού 2020-2021 από 10 εκατ. ευρώ σε 30 εκατ. ευρώ.
3 .Για πρώτη φορά υπάρχει ειδική πρόνοια επιδότησης των ακτοπλοϊκών εισιτηρίων για τους δικαιούχους του προγράμματος δημιουργώντας ισχυρά κίνητρα για διακοπές στην νησιωτική Ελλάδα, στα νησιά μας καθώς μέχρι τώρα επιδοτούνταν μόνο η διαμονή στα τουριστικά καταλύματα.
4. Αυξάνεται η συμμετοχή του ΟΑΕΔ στο κόστος διαμονής και παράλληλα μειώνεται η συμμετοχή των δικαιούχων σε όλα τα ξενοδοχεία.
5. Αυξάνεται η επιδότηση για διαμονή στα ξενοδοχεία 2-5 αστέρων με πρωινό.
6. Διατηρείται το ειδικό πλαίσιο για κοινωνικό τουρισμό (10 διανυκτερεύσεις, μηδενική ιδιωτική συμμετοχή) στα νησιά Λέσβο, Λέρο, Σάμο, Χίο και Κω και εντάσσεται σε αυτό, για πρώτη φορά, ο νομός Έβρου.
7. Αυξάνεται κατά 20% η μέγιστη διάρκεια των διανυκτερεύσεων του προγράμματος από 5 σε 6 βράδια.
8. Μειώνεται η υποχρεωτική διαθεσιμότητα των κλινών το καλοκαίρι και τις εορτές στο 25%.
9. Δίνεται διπλή μοριοδότηση και καλύπτονται πλήρως τα ακτοπλοϊκά εισιτήρια σε ΑΜΕΑ
10. Παρατείνεται μέχρι το τέλος Οκτωβρίου το υφιστάμενο πρόγραμμα Κοινωνικού Τουρισμού 2019-2020 και τις εναπομένουσες 113.000 επιταγές κοινωνικού τουρισμού προκειμένου να αξιοποιηθούν και αυτές, ενώ το πρόγραμμα του Κοινωνικού Τουρισμού 2020-2021 θα ξεκινήσει 1η Αυγούστου.
Ο Διοικητής του ΟΑΕΔ κ. Σπύρος Πρωτοψάλτης δήλωσε:
Στόχος του νέου ΟΑΕΔ είναι να αξιολογεί και να αναβαθμίζει συνεχώς τα προγράμματα και τις δράσεις του, ώστε να αυξάνει την αποτελεσματικότητά τους προς όφελος του εργατικού δυναμικού της χώρας.
Το πρόγραμμα κοινωνικού τουρισμού είναι ένα σημαντικό εργαλείο κοινωνικής αλλά και οικονομικής πολιτικής, δίνοντας την δυνατότητα σε εργαζόμενους και ανέργους να κάνουν διακοπές, στηρίζοντας ταυτόχρονα τις τουριστικές επιχειρήσεις.
Το φετινό ενισχυμένο και διευρυμένο πρόγραμμα, που για πρώτη φορά θα επιδοτεί και τα ακτοπλοϊκά εισιτήρια, θα έχει ακόμα μεγαλύτερο αντίκτυπο σε μια κρίσιμη συγκυρία για τον κλάδο του τουρισμού.
Επιπλέον των 300.000 επιταγών του νέου προγράμματος 2020-2021, δίνεται παράταση μέχρι το τέλος Οκτωβρίου στο τρέχον πρόγραμμα Κοινωνικού Τουρισμού του 2019-2020, προκειμένου οι 113.000 επιταγές που δεν έχουν ενεργοποιηθεί ακόμα να αξιοποιηθούν και αυτές.
Συμπερασματικά, σχεδιάσαμε ένα νέο και σύγχρονο πρόγραμμα κοινωνικού τουρισμού ανταποκρινόμενοι στις κρίσιμες συνθήκες που έχει περιέλθει η ελληνική οικονομία. Δημιουργούμε ένα ελκυστικό περιβάλλον για τις επιχειρήσεις προκειμένου να συμμετάσχουν στο πρόγραμμα».
Στο δελτίο τύπου ανακοινώθηκαν και παραδείγματα της επιδότησης για να γίνει πιο κατανοητό το ποσό συμμετοχής του ΟΑΕΔ και το ποσό της ιδιωτικής συμμετοχής.
Για το Πρόγραμμα Κοινωνικού Τουρισμού 2020-2021 που ξεκινά την 1η Αυγούστου 2020 ισχύουν:
Τριπλασιασμός προϋπολογισμού από 10 στα 30 ΕΚ. Ευρώ
Για πρώτη φορά επιδότηση ακτοπλοϊκών εισιτηρίων
Υπερδιπλασιασμός Δικαιούχων/Ωφελουμένων (απο140.000 ΣΕ 300.000)
Διατήρηση ειδικού πλαισίου (10 διανυκτερεύσεις, μηδενική ιδιωτική συμμετοχή) Για Λέσβο, Λέρο, Σάμο, Χίο, Κω και για πρώτη φορά και στον Έβρο
Διαβάστε επίσης : Παράταση ημερομηνίας λήξης στις Επιταγές Κοινωνικού Τουρισμού